## Lyhyen aikavälin tulevaisuuden visio satamalle

Viimeisen kolmen vuoden aikana on laadittu monia uusia energia- ja ympäristöasioita käsitteleviä EU-säädöksiä, jotka on huomioitava myös satamien toiminnassa. Tulevaisuuden satamia on visioitu monissa dokumenteissa, joita ovat muun muassa [EU Green Deal](https://eur-lex.europa.eu/resource.html?uri=cellar:b828d165-1c22-11ea-8c1f-01aa75ed71a1.0003.02/DOC_1&format=PDF), [EU’s Fit for 55 package](https://eur-lex.europa.eu/legal-content/FI/TXT/PDF/?uri=CELEX:52021DC0550&from=EN) ja [ESPO Green Guide 2021](https://www.espo.be/media/ESPO%20Green%20Guide%202021%20-%20FINAL.pdf). Näissä julkaisuissa käsitellään satamia lähes sadan sivun verran, joten satamia koskeviin kohtiin perehtyminen vaatii aikaa ja viitseliäisyyttä, varisnkin, kun kaksi edellämainittua julkaisua eivät käsittele ainoastaan satamia. Olemmekin keränneet keskeiset satamia koskevat näkökohdat näistä julkaisuista ja jakaneet ne 12 kohdan luetteloon, jotka käydään alempana tarkemmin läpi. Julkaisuista nousee esiin kolme keskeistä satamiin liittyvää kysymystä:

## Millainen on satamalaitoksen lähitulevaisuus?

* se on logistinen keskus, keskeinen osa teollisuuden toimitusketjuja (tuotanto, jakelu), jolla on tärkeä rooli tarpeettoman kuljetuksen välttämisessä;
* sillä on vihreä imago:
  + valvoo melunmuodostusta, on hiljainen yöllä, siirtyy sähkökäytteisiin koneisiin ja laitteisiin, käytössä alemmat satamamaksut hiljaisemmille aluksille;
  + huolehtii omista jätteistään asianmukaisesti ja vastaanottaa alusten jätteen, käytössä epäsuorat jätemaksut aluksille;
  + valmistautunut tuleviin muutoksiin ilmastossa, rakenteet tulva- ja myrskykestävät;
  + hiilineutraali, seuraa päästöjään – satamalle on laadittu päästöinventaario, tietää hiilijalanjälkensä, tavoittelee päästöttömyyttä ja saasteettomuutta;
  + omaksuu aiemmin tuntemattomia ja uusia menetelmiä pyrkiessään kohti vihreään tulevaisuutta, Euroopan kestävän siirtymisen edelläkävijä, tukee sinistä taloutta (suojelee merta ja maata ruoan, energian, raaka-aineiden ja turismin käyttöä varten; hiilensidontaa ja -varastointi) sekä kiertotaloutta (jätteestä raaka-aineeksi, kierrätys, uudelleenkäyttö):
* puhtaan uusiutuvan energian keskus (merituuli- ja aaltoenergia sekä aurinko-, tuuli- ja bioenergia maalla), tarjoaa maasähköä aluksille ja LNG-bunkrausta vaihtoehtoisena polttoaineena (päästöjen välttämiseksi), tuottaa vetyä ja/tai vedystä johdettuja polttoaineita (ammoniakkia), soveltaa Power-to-X-ratkaisuja sähkön käyttämiseksi vedyn, metaanin ja ammoniakin tuotannossa;
* Innovatiivisten ja digitaalisten teknologioiden keskus; sensorit, mittarit, älykkäät liikennevalot, tehokkaat rakennukset, digitalisaation kautta saavutettu toiminnallinen ja ympäristöllinen tehokkuus.

## Miten satamalaitokset edistävät vihreää siirtymää sataman toimijoiden kanssa ja suhteessa muihin satamiin?

* toimimalla vähähiilisyyden ja vihreyden koordinaattorina, käynnistäjänä ja edistäjänä muita satamatoimijoita kohtaan;
* tarjoamalla vihreitä alennuksia ja eriytettyjä satamamaksuja edistyksellisille toimijoille;
* laatimalla ohjeet satamassa toteutettavia (kestäviä) infrastruktuuri-investointeja varten, palkitsemalla ympäristösuojelusta, järjestämällä webinaareja ja konferensseja;
* tekemällä yhteistyötä muiden satamien ja sidosryhmien kanssa kestävyyteen liittyvissä asioissa.
* muiden satamien ja sidosryhmien kanssa kestävyyteen liittyvissä asioissa.

## Kuinka satamalaitos toimii suhteessa ympäröivään yhteiskuntaan?

* ottaa aktiivisesti osaa projekteihin, joita tehdään yhteistyössä muiden toimijoiden kanssa strategisiin vihreisiin investointeihin liittyen ja edistää innovaatioita satamassa;
* tukee vihreitä yrityksiä ja antaa näille mahdollisuuksia toteuttaa vihreitä ratkaisujaan satama-alueella, hakee synergiaetujen teollisuuden ja sataman välisestä yhteistyöstä;
* toimii vastuullisesti ympäristönäkökohdat huomioiden, pitää rannat puhtaana ja suojelee luontoa, tukee uhanalaisten lajien kantojen vahvistamista (biodiversiteetti) esim. huomioimalla vedenalaisen infran rakentamisessa kalat, simpukat ja kasvit;
* on toiminnassaan läpinäkyvä. Ei piilottele toimintojaan, vaan jakaa tietoa esim. energian käytöstään ja sataman ympäristötavoitteet ja suunnitelmat ovat kaikkien nähtävissä sataman nettisivuilla. Levittää hyviä ympäristökäytäntöjä. On aktiivinen toimija sosiaalisessa mediassa ja sen ulkopuolella ja tavoittaa viestinnällään niin tavalliset kansalaiset, sataman työntekijöitä ja muut toimijat. Teemoja kehittymiseen löydät [ESPO Green Guide](https://www.espo.be/media/ESPO%20Green%20Guide%202021%20-%20FINAL.pdf)n sivulta 40.